CELEX: C2005/082/61
Language: el
Date: 2005-04-02 00:00:00
Title: Υπόθεση T-6/05: Προσφυγή της εταιρίας DEF-TEC Defense Technology GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 12 Ιανουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/32
            
         Προσφυγή της εταιρίας DEF-TEC Defense Technology GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 12 Ιανουαρίου 2005
   (Υπόθεση T-6/05)
   (2005/C 82/61)
   Γλώσσα στην οποία έχει συνταχθεί η προσφυγή: η αγγλική
   Η εταιρία DEF-TEC Defense Technology GmbH, εδρεύουσα στη Φρανκφούρτη (Γερμανία), εκπροσωπούμενη από τον H. Daniel,δικηγόρο, άσκησε στις 12 Ιανουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα).
   Έτερος διάδικος στη διαδικασία ενώπιον του τμήματος προσφυγών ήταν η Defense Technology Corporation of America, εδρεύουσα στην πόλη Jacksonville, Florida (ΗΠΑ).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου γραφείου προσφυγών του ΓΕΕΑ της 8ης Νοεμβρίου 2004 στην υπόθεση R 493/2002-2·
            
         
               —
            
            
               να κρίνει άκυρη την περί ανακοπής απόφαση του ΓΕΕΑ αριθ. 722/2002·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
               Αιτούσα την καταχώριση κοινοτικού σήματος:
            
            
               Η προσφεύγουσα
            
         
               Κοινοτικό σήμα του οποίου ζητείται η καταχώριση:
            
            
               Εικονιστικό σήμα «FIRST DEFENSE AEROSOL PEPPER PROJECTOR» για προϊόντα της κλάσεως 5 (φαρμακευτικά προϊόντα κ.λπ.), 8 (χειροκίνητα εργαλεία κ.λπ.) και 13 (πυρομαχικά κ.λπ.) – αίτηση καταχωρίσεως κοινοτικού σήματος αριθ. 643668
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Defense Technology Corporation of America
            
         
               Αντιταχθέν σήμα ή σημείο:
            
            
               Εθνικό και διεθνές λεκτικό και εικονιστικό σήμα «FIRST DEFENSE»
            
         
               Απόφαση του τμήματος ανακοπών:
            
            
               Απόρριψη της αιτήσεως καταχωρίσεως
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Προβαλλόμενοι λόγοι ακυρώσεως:
            
            
               Παράβαση του άρθρου 8, παράγραφος 3 του κανονισμού 40/94 (1). Η προσφεύγουσα αμφισβητεί την κρίση ότι δεν προσκόμισε επαρκή στοιχεία για να αποδείξει ότι η κατάθεση του προσβαλλομένου σήματος έγινε με την έγκριση του δικαιούχου του.
            
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993 για το κοινοτικό σήμα (ΕΕ 11, σ. 1).